Å+sette+inn+bildeobjekt

Kanskje vil du legge inn bilder som du har liggende på din egen datamaskin, enten de er hentet fra ditt eget digitale kamera eller fra et bilde arkiv på nettet? I //Power Point// kan du sette inn de vanligste bildeformatene.



**//Velg Sett inn //**  – **//Bilde//** eller **//klikk på bildeikonet i en av malene//**. **//Let opp den aktuelle bildefilen//** og **//klikk på den//**. Vips så havner bildet inn på lysbildet ditt. Her kan du nå //justere bildet// størrelse og hvor det skal være. **//Marker et av hjørnene//** og **//dra bildet i den ønskede størrelsen//**. Men vær forsiktig. En del små bilder med lav oppløsning kan fort bli kornete hvis du forstørrer de for mye.

Du kan også //fikse på bildet i Power Point// ved å dempe lysstyrken, rotere og beskjære bildet. Du kan i tillegg //bruke ulike effekter// som skygge, rammer og 3D – effekter. **//Klikk på bildet//**. Da får du opp //Bildeverktøy-fanen// og //underfanen Format// blir da aktiv. Her kan du fråtse i effekter og ulike verktøy.



Du kan også sette inn //skjermbilder (skjermdump)// direkte fra //Power Point// inn i lysarket. **//Klikk på fanen Sett inn//** og **//velg Skjermbilde//**. Nå kommer alle vinduene du har åpen på din datamaskin opp som //miniatyrer//. Når du så //klikker på ett av vinduene// så //settes skjermbildet inn// i lysarket. Her kan du endre på skjermbildet som med de andre bildene.



Vanlige digitale fotografier i jpg-format er alltid rektangulære. Enkelte ganger kan det være nyttig å få fram motivet i bildet tydeligere ved //å fjerne bakgrunnen// eller //endre fargene//, //fargetonen// og //fargemetningen//. Det kan du som oftest gjøre i //Power Point//.  **//Klikk på bildet//** og **//velg Bildeverktøy//** og **// Farge .//** Her kan du endre //Fargemetning//, //Fargetone// og //Farge//.





Du kan fjerne bakgrunnen ved å **//velge Bildeverktøy//** og **//Slett bakgrunn//**. //Power Point// gir da et forslag til hva som skal bort. Hvis du ikke er fornøyd, kan du // markere området som skal være igjen // og //området som skal fjernes//. **//Bekreft med Behold endringer//**.